Любоў Санковіч, былая бухгальтарка на Бабруйскім заводзе транспартных дэталяў і агрэгатаў, лічыць, што яе несправядліва звольнілі з прадпрыемства. Ева Усьцімчык упэўненая, што яе сям'ю ашукалі падчас разьмерканьня жыльля. Яніна Аўсянік, якая мае хворае дзіця, цягам 16 гадоў дамагаецца кватэры. Шматдзетная маці Галіна Гусева ўсе свае грошы аддала калісьці на пабудову катэджа, а цяпер ня можа знайсьці ні тых грошай, ні катэджу.